Klaipėdos valsčius

Klaipėdos valsčius (arba Klaipėdos didysis valsčius, Klaipėdos hauptamtas; ) – Prūsijos kunigaikštystės (nuo 1701 m. Prūsijos karalystės) administracinis teritorinis vienetas, gyvavęs 1525–1752 m. dabartinės Lietuvos vakaruose, Klaipėdos krašte. Valsčiaus centras buvo Klaipėdoje.

Istorija

Valsčius įkurtas 1525 m. įsteigus pasaulietinę Prūsijos kunigaikštystę. Pirmąkart paminėtas 1572 m. Priklausė Sembos sričiai. XVIII a. pradžioje didysis Klaipėdos valsčius buvo padalintas į smulkesnius vienetus – domenų valsčius (Domänenämter) – taip buvo sudaryti Sendvario valsčius, Klemiškės valsčius, Priekulės valsčius, Rusnės valsčius ir Šilokarčemos valsčius. Šiems valsčiams valdyti buvo įsteigti valstybiniai dvarai. Per Prūsijos karaliaus Frydricho II vykdytą administracinę teritorinę reformą 1752 m. valsčius pertvarkytas į Klaipėdos apskritį arba distriktą (visišką apskrities statusą gavo per 1815–18 administracinę teritorinę reformą).

Šaltiniai

Prūsijos administraciniai vienetai